NRKbeta har tidligere skrevet en serie om mangelen på gode løsninger for mikrobetaling (altså småsummer i klassen 10 øre til 20 kr), og hvordan dette til en viss grad er et hinder for ting som lønnsomhet i mediebransjen.

Oppdatering: Odin setter godt ord på det i kommentarfeltet:

Betalingsflyten på webben er heilt forferdeleg, slikt bør berre vera eitt klikk. Fyrst då kan eg gidda å betala for noko. Pengane er mindre viktige enn den ekstreme irritasjonen av å måtta betala. Odin Hørthe Omdal i kommentarfeltet

The Next Web skriver idag at en nyetablering byr på en ny betalingsmurløsning basert på den virtuelle valutaen Bitcoin (som du kan lære mer om i artikkelen Bitcoin – den nye verdensvalutaen?)

Den nye tjenesten er gratis å bruke på publisher-siden og kommer som WordPress-plugin. Kildekoden er også gratis, slik at andre kan være med å bygge opp dette.

I denne omgang er det publisering de fokuserer på, i neste omgang har de lyst til å gå inn i spillmarkedet.

Og det som skal gjøre at dette fungerer bedre enn gårsdagens løsninger med kredittkort og banker, er selvsagt at transaksjonskostnadene ved Bitcoin er tilpasset småsummer, mens store mengder av beløpet går rett i lomma på banken når ting går via Visa og denslags.

Les det hele på TNW: Any publisher can make money using BitMonet’s Bitcoin-powered micro-paywall